DRA anså seg selv som en alliansefri, demokratisk republikk, og regnet seg aldri formelt som en sosialistisk stat, men var hele tiden svært nært knyttet til Sovjetunionen, politisk, økonomisk og militært. Da det etter kort tid brøt ut borgerkrig mellom regjeringen og islamske opprørere (), intervenerte Sovjetunionen militært i desember 1979. Den sovjetiske krigføringen i Afghanistan ble etter hvert en stedfortrederkrig, hvor de sovjetiske styrkene i stor grad tok over DRAs rolle i krigen, og varte frem til 1989, da de sovjetiske styrkene ble trukket ut. ADFP sitt styre av Afghanistan endte i 1992, som følge av Sovjetunionens fall året før.